CELEX: 62010TB0015(02)
Language: sk
Date: 2011-03-25 00:00:00
Title: Vec T-15/10: Uznesenie Všeobecného súdu z  25. marca 2011 — Noko Ngele/Komisia a. i. ( „Mimozmluvná zodpovednosť — Žaloba čiastočne podaná na nepríslušnom súde — Žaloba čiastočne neprípustná — Neexistencia príčinnej súvislosti — Žaloba, ktorá je čiastočne zjavne bez právneho základu — Články 111 a 114 Rokovacieho poriadku Všeobecného súdu“ )

21.5.2011   
            
            
               SK
            
            
               Úradný vestník Európskej únie
            
            
               C 152/20
            
         Uznesenie Všeobecného súdu z 25. marca 2011 — Noko Ngele/Komisia a. i.
   (Vec T-15/10) (1)
   
   (Mimozmluvná zodpovednosť - Žaloba čiastočne podaná na nepríslušnom súde - Žaloba čiastočne neprípustná - Neexistencia príčinnej súvislosti - Žaloba, ktorá je čiastočne zjavne bez právneho základu - Články 111 a 114 Rokovacieho poriadku Všeobecného súdu)
   2011/C 152/37
   Jazyk konania: francúzština
   
      Účastníci konania
   
   
      Žalobca: Mariyus Noko Ngele (Brusel, Belgicko) (v zastúpení: F. Sabakunzi, advokát)
   
      Žalovaná: Európska komisia (v zastúpení: A. Bordes, splnomocnený zástupca), AT (Brusel, Belgicko), AU (Brusel), AV (Brusel) a AW (Brusel)
   
      Predmet veci
   
   Žaloba o náhradu škody domáhajúca sa náhrady materiálnej ujmy, ktorá žalobcovi údajne vznikla z dôvodu nemožnosti vymáhať pohľadávku, ako aj morálnej ujmy, ktorá žalobcovi údajne vznikla z dôvodu začatia trestného konania proti jeho osobe v Belgicku
   
      Výrok
   
   
               1.
            
            
               Žaloba sa v rozsahu, v akom smeruje proti AT, AU, AV a AW, zamieta z dôvodu nepríslušnosti súdu, na ktorý bola podaná.
            
         
               2.
            
            
               Návrh, ktorý podal Mariyus Noko Ngele, domáhajúci sa toho, aby Všeobecný súd rozhodol, že Centrum pre rozvoj podnikov (CDE) nikdy nenahradilo Stredisko pre priemyselný rozvoj (CDI) a že CDE právne neexistuje a v Belgicku nemá právnu subjektivitu, sa zamieta z dôvodu nepríslušnosti súdu, na ktorý bol podaný.
            
         
               3.
            
            
               Návrh, ktorý podal M. Noko Ngele, domáhajúci sa toho, aby Všeobecný súd nariadil vykonanie tohto rozsudku, sa zamieta ako neprípustný.
            
         
               4.
            
            
               Žaloba vo zvyšnej časti sa zamieta ako zjavne bez právneho základu.
            
         
               5.
            
            
               M. Noko Ngele je povinný nahradiť trovy tohto konania, ako aj trovy konaní o predbežných opatreniach.
            
         
      (1)  Ú. v. EÚ C 161, 19.6.2010.